Hos Klitmøller Spejderne går det godt og vi er en gruppe i vækst med over 80 medlemmer.

Men vi har også følgende udfordringer, som vi gerne vil arbejde med det kommende år.

1. **Generationsskifte:**

Jane stopper som gruppeleder ved grupperådsmødet i 2026. Vi vil arbejde på at finde hendes afløser.

**Hvordan?** Gruppelederjobbet kan sagtens deles op i flere ansvarsområder, så vi måske kan have 2-3 gruppeledere og dermed gøre jobbet mere attraktivt. Jane tilbyder, hvis ønsket, at være med i en glidende overgang, så man kan få hjælp til opgaverne.

Lone stopper som kasserer ved grupperådsmødet i 2026. Vi vil arbejde på at fonde hendes afløser.

**Hvordan?** Lone tilbyder, hvis ønsket, at være med i en glidende overgang, så man kan få hjælp til opgaverne.

1. **I overflod af ledere:**

Vi ønsker at der er ledere nok I alle aldersgrene, så lederne kan sige: ”i dag kan jeg ikke komme” og gøre det med god samvittighed.

Vi blev på et møde blandt ledere og bestyrelse om udviklingsplanen enige om at disse ting er vigtige for os:

* I Klitmøllerspejderne er vi åbne overfor hinanden uanset erfaring og overskud
* I Klitmøllerspejderne kan vi alting, når vi er sammen, med de forskelligheder som vi har
* Vi er nysgerrige, hyggelige og gakkede

Spilleregler:

* Man kan og skal ikke lave spejderarbejde alene
* Det er bedre at spørge 10x for meget end 1x for lidt
* Vi hepper på hinanden også de gakkede idéer – de udvikler os
* Vi er gode hjælpsomme kammerater

**Hvordan?** Vi skal finde en grundstamme af ledere (2 i hver gren), der gerne vil være dem der er afdelingsledere og dermed er dem der står for planlægning, kontakt til forældre, mødedeltagelse og lign. Derudover skal der være så mange som muligt af afdelingsassistenter, som kommer til selve møderne og kommer med på ture. Det skal være så mange at alle ikke behøver at komme hver gang. Dette kan ske ved at indføre

* Et +1-princip, hvor der altid deltager mindst én forælder eller gruppehjælpere på spejdermøderne
* Indarbejde gruppehjælperfunktionen i flere aktiviteter
* Arrangere voksen-events som kan styrke motivation blandt ledere, forældre eller andre med interesse for spejderarbejdet

1. **Trække på ressourcer fra DDS til at understøtte alt det ovenstående:**

Vil vi deltage i DDS’ PR-fremstød med fokus på flere spejdere, ledere og engagerede forældre. Det vil vi gøre gennem fx

* Afholdelse af spejderdagen den 11. maj 2025
* Indarbejde ”bliv leder”, ”giv en hånd” og ”bliv spejder”-funktioner på gruppens hjemmeside og hertil hørende ’onboarding’ plan
* Fortsætte det lokale bidrag til byens aktiviteter med fokus på at synliggøre mulighed for at engagere sig i lokalt spejderarbejde gennem brug af relevante og passende kampagnemateriale fra DDS